Писмо на Алеко Константинов до д-р Стоян Радославов от 20 март 1894 г.
Драгий Докторе,

Крайно съмь Ви благодаренъ за услугата, която ми направихте съ събиранието на толкова много абонати. Пращамъ Ви по пощата 12 колети по 18, всичко 216 книжки, отъ които една печатена на особна книга съ други корички за Васъ. Освѣнъ стойностьта за 1л. 50 ст. ще моля да поискате и по 10 ст. за пощенски разноски. Още не могѫ да забравя туй, че Вий като че сте оскърбени отъ нѣкои части на пѫтнитѣ ми белѣжки. Нѣкои нѣща поправихъ, други прибавихъ, нѣкои останаха; но, драгий докторе, пакъ Ви повтарямъ, че азъ съмь поставенъ въ най-комично положение въ тия описания.

Съ почитание, 
Алеко Констант.

Бележки 

Източници обществено достояние